కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఎట్టకేలకి మళ్లీ అరోన్ ఫించ్ హాఫ్ సెంచరీ..!
చివరి 9 ఇన్నింగ్స్‌ల్లో 22, 5, 41, 11, 6, 6, 14, 0, 37 పరుగులే చేసిన అరోన్ ఫించ్‌పై వేటు వేయాలని గత కొద్దిరోజులుగా ఆస్ట్రేలియా మాజీ క్రికెటర్లు డిమాండ్లు చేస్తున్నారు.
Samayam Telugu | Updated:
Mar 8, 2019, 03:10PM IST
ఎట్టకేలకి మళ్లీ అరోన్ ఫించ్ హాఫ్ సెంచరీ..!
హైలైట్స్
చివరి 9 ఇన్నింగ్స్‌ల్లోనూ విఫలమైన అరోన్ ఫించ్
జట్టు నుంచి తప్పించాలని మాజీ క్రికెటర్లు డిమాండ్
ఎట్టకేలకి ఈరోజు రాంచీ వన్డేలో అర్ధశతకం సాధించిన ఫించ్
కేదార్ జాదవ్ బౌలింగ్‌లో వరుసగా  6, 4, 6 బాదిన వైనం
ఆస్ట్రేలియా విధ్వంసక ఓపెనర్ అరోన్ ఫించ్ ఎట్టకేలకి మళ్లీ ఫామ్ అందుకున్నాడు. గత కొంతకాలంగా పేలవ ఆటతీరుతో నిరాశపరుస్తున్న ఫించ్.. ఈరోజు భారత్‌తో రాంచీ వేదికగా జరుగుతున్న మూడో వన్డేలో హాఫ్ సెంచరీ సాధించాడు.
ఇన్నింగ్స్ 17వ ఓవర్ వేసిన కేదార్ జాదవ్ బౌలింగ్‌లో వరుసగా 6, 4, 6 బాదిన ఫించ్ 51 బంతుల్లో 7x4, 3x6 సాయంతో 50 పరుగుల మైలురాయిని అందుకున్నాడు. వన్డే కెరీర్‌లో ఫించ్‌కి ఇది 19వ అర్ధశతకంకాగా గత 10 ఇన్నింగ్స్‌ల్లో ఇదే తొలి అర్ధశతకం.
చివరి 9 ఇన్నింగ్స్‌ల్లో 22, 5, 41, 11, 6, 6, 14, 0, 37 పరుగులే చేసిన అరోన్ ఫించ్‌పై వేటు వేయాలని గత కొద్దిరోజులుగా మాజీ క్రికెటర్లు డిమాండ్లు చేస్తున్నారు. మార్చి 28తో సీనియర్ ఓపెనర్ డేవిడ్ వార్నర్ నిషేధం గడువు ముగియనుండటంతో.. అంత వరకూ ఫించ్‌ని కొనసాగించాలని భావించిన ఆస్ట్రేలియా ఎలాంటి నిర్ణయం తీసుకోలేదు. అయితే.. తాజాగా అర్ధశతకంతో ఫామ్‌ అందుకున్న ఫించ్.. జట్టులో స్థానాన్ని నిలుపుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.